Laurits

Laurits og Lauritz er kortformer av det latinske navnet Laurentius. Navnets betydning er opprinnelig «fra byen Laurentum» eller «den laurbærkransede». Navnet er i slekt med navn som Lars (en kortform av Laurentius) og det engelske Lawrence. Men formen Lars har en enda lengre historie. Det var nemlig et vanlig etruskisk navn. En stor del av Romas innbyggere var av etruskisk opprinnelse, og navnet Laurentius tolkes ofte som en forvansking av Lars. Den opprinnelige etruskiske betydningen av Lars er ukjent.

Navnet Laurits og Lauritz er i bruk i Norge, Sverige, Danmark og Island, og har navnedag 15. januar i Norge.

Andre varianter med samme betydning
Navnet kan skrives på flere måter. I tillegg til Laurits og Lauritz er Laurids, Lauridz, Lauridts, Lauriths og Lauris brukt i Danmark. Andre navn med samme slektskap er Lavrans og Lars (skandinavisk), Lauri (finsk) og Lawrence (engelsk).

Utbredelse
Det er i 2007 611 mennesker i Norge som har Laurits, Lauritz eller Laurids som første eller eneste fornavn.

I Danmark er plasseringene for Laurits, Lauritz og Laurids på lista over de vanligste mannsnavnene henholdsvis 180, 517 og 461.

Tabellen nedenfor gir en detaljert oversikt over populariteten til fornavnet Laurits i noen av de landene hvor statistikk er tilgjengelig.

Kjente personer med navnet Laurits eller Lauritz
 Lauritz Haaland (1855–1938), norsk maler
 Lauritz Bergendahl (1887–1964), norsk langrennsløper og skihopper
 Lauritz Johnson (1906–1992), programleder i NRK
 Lauritz Falk (1909–1990), svensk-norsk skuespiller, regissør, sanger og billedkunstner

Referanser

Eksterne lenker 
 

Mannsnavn
Navn med latinsk opprinnelse